cyanic-selkie/wikianc huggingface dataset:
โยชิฮิโกะ โนดะ
หลังการลาออกจากตำแหน่งของคังในเดือนสิงหาคม พ.ศ. 2554 โนดะเป็นผู้สมัครในการเลือกตั้งหัวหน้าพรรคที่จะมาเป็นนายกรัฐมนตรีคนถัดไป เขาได้เสียงสนับสนุนเหนือกว่าบันริ ไคเอดะ และรับช่วงการแก้ปัญหาความท้าทายการฟื้นฟูบูรณะประเทศหลังแผ่นดินไหวและคลื่นสึนามิในโทโฮกุ พ.ศ. 2554 ในการกล่าวสุนทรพจน์แรกหลังดำรงตำแหน่งนายกรัฐมนตรีเมื่อวันที่ 2 กันยายน โนดะยืนยันว่ารัฐบาลของเขาจะยกเลิกพลังงานนิวเคลียร์ต่อไป โดยไม่สร้างโรงไฟฟ้าพลังนิวเคลียร์เพิ่มหรือขยายการใช้งานโรงไฟฟ้าที่ล้าสมัยไปแล้ว อย่างไรก็ตาม โรงไฟฟ้าซึ่งปัจจุบันยังไม่ดำเนินการหลังเกิดภัยพิบัตินิวเคลียร์ฟูกูชิมะแห่งที่หนึ่งจะเปิดอีกครั้งเพื่อตอบสนองความต้องการพลังงานเร่งด่วนของญี่ปุ่น
โนดะสมรสแล้ว และมีบุตรธิดารวมสองคน เขาเป็นแฟนกีฬาป้องกันตัวและมวยปล้ำอาชีพ เขายังได้สายดำในกีฬายูโด
วาล เอ. บราวนิง
วาล อเลน บราวนิง (20 สิงหาคม ค.ศ. 1895-16 พฤษภาคม ค.ศ. 1994) เป็นนักอุตสาหกรรมชาวอเมริกัน ผู้ใจบุญ และผู้สร้างอาวุธปืนรุ่นที่สาม ปู่ของเขา โจนาธาน บราวนิง เปิดร้านขายปืนในอ็อกเดน, ยูทาห์ในปี ค.ศ. 1852 และพ่อของเขา จอห์น บราวนิง ถือได้ว่าเป็นหนึ่งในนักออกแบบอาวุธปืนที่ประสบความสำเร็จมากที่สุดในศตวรรษที่ 20
อ้างอิง
1895 1994
วัดทาหนองยางไคล
วัดทาหนอยางไคล ตั้งอยู่บ้านหนองยางไคล หมู่ที่ 4 ตำบลทาทุ่งหลวง อำเภอแม่ทา  จังหวัดลำพูน  สังกัดมหานิกาย มีเนื้อที่ 7 ไร่ 1 งาน 39 วา เป็นโฉนดเลขที่ 123 เขตทิศตะวันออกของหมู่บ้าน   อาณาเขตทิศเหนือติดถนนสาธารณะหมู่บ้าน ทิศใต้จดถนนสาธารณะหมู่บ้าน ทิศตะวันออกจดถนนสาธารณะหมู่บ้านและเหมืองสาธารณะ
เหตุที่ได้ชื่อว่า หนองยางไคล มีเรื่องเล่าว่า ในอดีตประมาณ 1000 กว่าปี สมัยร่วมพระนางจามเทวี มีพระธุดงค์รูปหนึ่งได้มาหยุดพักรักษาโรคไข้หวัด (ภาษาพื้นเมืองว่าพักยั้งไข้) ใกล้ ๆ บริเวณหนองน้ำแห่งนี้ นับแต่นั้นมาหนองน้ำแห่งจึงเรียกขานกันว่าหนองยั้งไข้ หนองยังไคร หนองยางไคล ตามลำดับ บางท่านก็เล่าว่ามิใช้พระธุดงค์ แต่เป็นเจ้าแม่จามเทวี ที่เป็นเจ้าเมืองสมัยนั้นจะเดินทางไปเขลางนคร มาหยุดพระประชวรที่นี้ นี้ก็เป็นอีกเรื่องหนึ่งที่น่าพิจารณา แต่ด้วยเหตุใดก็ตามหนองยางไคล ก็ยังได้ชื่อว่าเป็นที่พักรักษาไข้หวัด หรือยั้งไข้ อยู่ดี
วัดทาหนอยางไคลได้ก่อสร้างวัดเมื่อ พ.ศ. 2457 ได้รับพระราชทานวิสุงคามสีมา เมื่อวันที่ 27 พฤษภาคม พ.ศ. 2531
รายนามเจ้าอาวาส
การบริหารการปกครอง มีเจ้าอาวาสเท่าที่ทราบนามคือ
วงศ์แร็กคูน
วงศ์แร็กคูน (Procyonid) เป็นวงศ์ของสัตว์เลี้ยงลูกด้วยนมในอันดับสัตว์กินเนื้อวงศ์หนึ่ง ใช้ชื่อวิทยาศาสตร์ว่า Procyonidae (/โพร-ไซ-โอ-นิ-เด/)
ลักษณะโดยร่วมของสัตว์ในวงศ์นี้คือ มีลำตัวสั้น มีหางยาว มีลวดลายตามลำตัวหรือใบหน้า หรือไม่มีในบางชนิด  หากินได้ทั้งบนพื้นดินและต้นไม้ มักออกหากินในเวลากลางคืน กินเนื้อสัตว์เป็นอาหารหลัก แต่ก็มีบางชนิดที่กินพืชหรือละอองเกสรดอกไม้หรือน้ำผึ้งเป็นอาหารหลัก มีฟันที่สามารถเขียนเป็นสูตรได้ว่า
ทั้งหมดเป็นสัตว์ที่พบได้ในโลกใหม่ คือ ทวีปอเมริกา ทั้งอเมริกาเหนือ อเมริกากลาง และอเมริกาใต้ โดยสัตว์ในวงศ์นี้ที่เป็นที่รู้จักกันเป็นอย่างดี คือ แร็กคูน, คิงคาจู, โคอาที, โอลิงโก เป็นต้น
เดิมสัตว์ในวงศ์นี้เคยครอบคลุมถึงแพนด้ายักษ์และแพนด้าแดงที่พบในทวีปเอเชียด้วย ด้วยความที่มีลักษณะรูปร่างคล้ายคลึงกันและมีพฤติกรรมการหากินใกล้เคียงกัน แต่ทว่าเมื่อมีการศึกษาลงไปถึงระดับโมเลกุลของสารพันธุกรรม ได้แก่ การหาลำดับเบสของดีเอ็นเอ และการทดสอบเปรียบเทียบตำแหน่งของเบสในสิ่งมีชีวิตเพื่อจำแนกเป็นสายวิวัฒนาการ ทำให้ทราบว่าแพนด้าแดงมีสารพันธุกรรมที่มีความแตกต่างจากแร็กคูน และมีสายวิวัฒนาการแยกออกมาจากสายวิวัฒนาการของแร็กคูนมาเป็นเวลานานกว่า 30-40 ล้านปีแล้ว จึงได้จำแนกแพนด้าแดงออกมาจากวงศ์ Procyonidae และจัดอยู่ในวงศ์เฉพาะของตนเองคือ วงศ์ Ailuridae และในส่วนของแพนด้ายักษ์ก็ถือว่าก้ำกึ่งอยู่ระหว่างแร็กคูน, หมี และแพนด้าแดง แต่เมื่อศึกษาถึงคาริโอไทป์พบว่าแพนด้ายักษ์มีลักษณะคล้ายคลึงกับหมีมากกว่า จึงจัดให้แพนด้าอยู่ในวงศ์ Ailuridae
การจำแนก
วงศ์แร็กคูนแบ่งออกเป็น 6 สกุล 20 ชนิด (โดยมีชนิดใหม่เพิ่งประกาศเมื่อไม่นานมานี้ )
สงครามโชซ็อนโบราณ–ฮั่น
สงครามโชซ็อนโบราณ–ฮั่น (Gojoseon–Han War; 汉灭朝鲜之战) เป็นสงครามระหว่างอาณาจักรโชซ็อนโบราณกับราชวงศ์ฮั่น ระหว่าง 109–108 ปีก่อนคริสศศักราช
ในปีที่ 109 ก่อนคริสต์ศักราช จักรพรรดิฮั่นอู่ได้ส่งกองทัพสองกองรวมทหารกว่า 50,000 นาย ล่องเรือข้ามทะเลปั๋วไห่ (Bohai Sea) และเดินทัพไปที่วังก็อม-ซ็อง (Wanggeom-seong) เมืองหลวงของโชซ็อนโบราณ ในช่วงแรกของสงคราม ทหารฮั่นไม่สามารถยึดเมืองหลวงได้ จนกระทั่งรวมเป็นทัพเดียวและโจมตีหนักขึ้น ที่ปรึกษาโชซ็อนหลายคนเสนอให้พระเจ้าอูกอยอมจำนน แต่พระองค์ไม่ยอม ต่อมาในเดือนเมษายน 108 ปีก่อนคริสต์ศักราช ที่ปรึกษาโชซ็อนได้ยอมจำนนต่อกองทัพฮั่นและปลงพระชนม์พระเจ้าอูกอ แต่ฝ่ายโชซ็อนบางส่วนที่นำโดยซ็อง กี (Seong Gi) ยังไม่ยอมแพ้ แต่ในที่สุดกองทัพฮั่นก็ยึดเมืองหลวงได้สำเร็จ และซ็อง กีถูกสังหาร
ไทสัน ดุ๊กซ์
ไทสัน ดุ๊กซ์ (Tyson Dux) ชื่อจริง ไทสัน มูดี (Tyson Moody) เกิดวันที่ 19 มิถุนายน ค.ศ. 1978 เป็นนักมวยปล้ำชาวแคนาดา และปัจจุบัน เขาเข้าร่วมการแข่งขันในรายการริงออฟออร์เนอร์ ตลอดจนการแข่งขันที่ไม่ขึ้นกับใครอีกหลายรายการ เขามีท่าไม้ตายในการแข่งขันคือ คริปโตไนต์ ครันช์, DDT, เครเดิล เบรนบัสเตอร์, เท็กซัส โคลเวอร์ลีฟ และเจแปนีส อาร์มบาร์
ประวัติในวงการมวยปล้ำอาชีพ
ดุ๊กซ์ได้รับการฝึกฝนโดย สกอต ดี'เอมอร์, โจ อี.เลเจนท์ กับเทอร์รี เทเลอร์ และได้รับการเปิดตัวครั้งแรกใน ค.ศ. 1998 เมื่อเขามีอายุได้ 18 ปี ในการแข่งขันรายการอินเตอร์เนชันแนลแชมเปียนชิปเรสต์ลิง เขาเริ่มเป็นที่รู้จักกันในช่วงแรกบนสังเวียนโดยมีฉายาว่า "มวยไทย คิด" ซึ่งมีภาพลักษณ์ของผู้สวมกางเกงคาราเต้สีแดงและมีการโกนผมกับคิ้วออก ก่อนที่จะเปลี่ยนชื่อเป็น ไทสัน ดุ๊กซ์ ในเวลาต่อมา
ระหว่างช่วง ค.ศ. 2002 ถึง 2004 ดุ๊กซ์ได้ปรากฏตัวในการแข่งขันเวิลด์เรสต์ลิงเอนเตอร์เทนเมนต์หลายรายการฮีท กับเวโลซิตี เขาปรากฏตัวในมุมมืดตามบทที่กำหนดไว้ในรายการ WWE สแมคดาวน์! เมื่อปีค.ศ. 2003 ซึ่งเขาได้ปลอมตัวเป็นยามรักษาความปลอดภัย ซึ่งเขาได้ถูกทำร้ายโดยดิอันเดอร์เทเกอร์ และในค.ศ. 2005 เขาได้ทำการต่อสู้ในดาร์คแมทช์ของการบันทึกเทปรายการรอว์กับสแมคดาวน์
ดุ๊กซ์ได้รับการทาบทามให้เข้าร่วมใน 2004 ซูเปอร์ 8 ทัวร์นาเมนต์ของสมาคมมวยปล้ำอีสท์โคสท์ โดยการแข่งขันมีไฮไลท์เด่นอยู่ในรุ่นครุยเซอร์เวทของนักมวยปล้ำอาชีพไร้สังกัด อย่างไรก็ตามเขาถูกบังคับให้ออกจากการแข่งขันในวันที่ 31 มีนาคม ค.ศ. 2004 หลังจากประสบปัญหาเส้นเอ็นที่หัวเข่า หลังจากสู้กับมาร์ค จินเดรก ในศึกเวโลซิตี เขาได้มีหนึ่งส่วนร่วมในรายการ 2005 ซูเปอร์ 8 ทัวร์นาเมนต์ เมื่อวันที่ 9 เมษายน ค.ศ. 2005 โดยพ่ายแพ้ให้กับ เจ.เจ.เปเรซ ในยกแรก
ดุ๊กซ์เข้าร่วมแข่งขันมวยปล้ำในรายการอิสระเป็นจำนวนมากในแคนาดา ที่เห็นเด่นชัดได้แก่รายการ BSE โปร และบอร์เดอร์ซิตีเรสต์ลิง เขาเข้าร่วมในรายการ โทเทิล นอนสต็อป แอ็กชัน เรสต์ลิง ของสหรัฐอเมริกาเมื่อเดือนเมษายน ค.ศ. 2006 ในฐานะของสมาชิกทีมแคนาดาในรายการ 2006 เวิลด์เอ็กซ์คัพ
ปัจจุบันเขาร่วมแสดงฝีมือในรายการ BSE โปร, ลีฟวิงเลเจนท์เรสต์ลิง (LLW), ไพร์มไทม์เรสต์ลิง (PWT) และ นิววิชั่น โปรเรสต์ลิง (NVP) ซึ่งเขาดำรงตำแหน่งไพร์ดแชมเปียนคนปัจจุบันของรายการ NPV
พินทุ
พินทุ (◌ฺ) มีลักษณะคล้ายจุด ใช้เติมใต้พยัญชนะ เพื่อใช้ระบุอักษรนำหรืออักษรควบกล้ำ ในการเขียนคำอ่านของคำในภาษาไทย เช่น สุเหร่า อ่านว่า สุ-เหฺร่า, ปรากฏ อ่านว่า ปฺรา-กด เป็นต้น
ไทสัน ดุ๊กซ์
ประวัติในวงการมวยปล้ำอาชีพ
ในวันที่ 12 มิถุนายน ค.ศ. 2008 ดุ๊กซ์ได้หวนคืนสู่รายการ TNA และได้รับการยืนยันในฐานะสมาชิกของทีมอินเตอร์เนชันแนล สำหรับการแข่งขัน TNA 2008 เวิลด์เอ็กซ์คัพ ทัวร์นาเมนต์ และเขาได้รับการเปิดตัวในรายการโปร-เรสต์ลิง ซีโร่-วัน ที่ประเทศญี่ปุ่นช่วงปลายค.ศ. 2008
พินทุ
ในการเขียนภาษาบาลีและภาษาสันสกฤตด้วยอักษรไทย จะเติมพินทุไว้ที่พยัญชนะสะกดของคำ เช่น ธมฺมา (ทัม-มา) อญฺชลี (อัน-ชะ-ลี) และเติมที่อักษรนำหรืออักษรควบกล้ำ เช่น สฺวากฺขาโต (สะ-หวาก-ขา-โต) เชตฺวา (เช-ตะ-วา) ในการแยกแยะว่าพินทุใดใส่เพื่อพยัญชนะสะกดหรืออักษรนำ ขึ้นอยู่กับประสบการณ์ของผู้อ่าน เนื่องจากคำที่ใช้พินทุสำหรับอักษรนำนั้นมีอยู่น้อยคำ
ไทสัน ดุ๊กซ์
ประวัติในวงการมวยปล้ำอาชีพ
วันที่ 25 กรกฎาคม ค.ศ. 2009 ดุ๊กซ์ได้ปรากฏตัวในรายการริงออฟออร์เนอร์ ซึ่งได้สูญเสียความพยายามที่จะเผชิญกับไทเลอร์ แบล็ก และได้รับการแทนที่โดยไนเกล แมคควินเนส ซึ่งเป็นผู้ได้รับบาดเจ็บจากคืนก่อน
วันที่ 20 กันยายน ค.ศ. 2009 ไทสัน ดุ๊กซ์ ได้พ่ายแพ้ให้กับมิสเตอร์แอนเดอร์สัน ในการแสดง Defiance Wrestling Federation รอบสถาปนา ที่แบร์รี่, รัฐออนแทรีโอ ซึ่งเป็นการแข่งขันคู่แรกของมิสเตอร์แอนเดอร์สันนับตั้งแต่ออกจากเวิลด์เรสต์ลิงเอนเตอร์เทนเมนต์
พินทุ
ในการเขียนคำทับศัพท์อาหรับด้วยอักษรไทย จะเติมพินทุไว้ที่พยัญชนะเพื่อเน้นว่า พยัญชนะต้องออกเสียงเสมือนว่าเป็นอักษรนำ เช่น อะบูบักรฺ (อะ-บู-บัก-ร) และ อัลลอฮฺ (อัล-ลอ-ฮฺ)
ไทสัน ดุ๊กซ์
ประวัติในวงการมวยปล้ำอาชีพ
เมื่อ BSE โปร กับบอร์เดอร์ซิตีเรสต์ลิง ได้รวมรายการในช่วงเริ่มต้นปี ค.ศ. 2010 สู่รูปแบบของแมกซิมัมโปรเรสต์ลิง ดุ๊กซ์ซึ่งอยู่ในรายการ BCW Can-Am เฮฟวี่เวทแชมเปียน ได้กำจัด เดอเร็ค ไวล์ด ในวันที่ 18 มีนาคม เพื่อผสานเข้ากับรายการ NSP แกรนด์ อินเดเพนเดนท์, BSE's ซุยไซด์ ซิคแพ็ค แชมเปียนชิป ซึ่งเขาชนะรางวัลเอ็กทรีโม และกลายเป็นแมกซ์โปรทริปเปิลคราวน์แชมเปียน ในวันที่ 11 เมษายน เขาได้พ่ายแพ้ให้กับ ร็อบบี้ แมคอัลลิสเตอร์ ต่อมาดุ๊กซ์ได้ทวงคืนตำแหน่งทริปเปิลคราวน์แชมเปียนชิปในวันที่ 17 เมษายน ในนอร์ทเบย์, รัฐออนแทรีโอ
ในเดือนพฤษภาคม ค.ศ. 2010 ดุ๊กซ์ได้เข้าร่วมแข่งขันในรายการริงออฟออร์เนอร์ โดยได้รับหมายตัวให้กลับมาในเวทีมวยปล้ำระดับชาติ
วันที่ 16 กันยายน ค.ศ. 2010 ดุ๊กซ์จะเข้าร่วมการแข่งขันเทนกะ-อิชิ จูเนียร์ สำหรับการแข่งขันที่จัดขึ้นโดยโปรเรสต์ลิง ซีโร่ 1
ภาษาเบสิก
ภาษาเบสิก (Beginner's All-purpose Symbolic Instruction Code, BASIC ต้องเขียนด้วยตัวพิมพ์ใหญ่เสมอ) เป็นภาษาโปรแกรมที่ออกแบบมาให้ใช้งานได้ง่าย และยังได้รับความนิยมมาจนถึงทุกวันนี้ เบสิกออกแบบมาให้ใช้กับคอมพิวเตอร์ตามบ้าน
บริษัทไมโครซอฟท์ได้นำภาษาเบสิกมาปรับปรุงให้ทันสมัย และพัฒนาเครื่องมือพัฒนาโปรแกรม Visual Basic ทำให้เบสิกได้รับความนิยมในการพัฒนาโปรแกรมยุคใหม่ รุ่นล่าสุดของวิชวลเบสิกเรียกว่า VB.NET
ประวัติของภาษา Basic
ภาษา Basic ถูกคิดค้นเมื่อปี 1963 โดย นาย John และ นาย Thomas Kurtz ณ Dartmouth College และบรรดานักเรียนนักศึกษาในความดูแลของพวกเขา ซึ่งหลายปีต่อมา ภาษา Basic ฉบับนี้ได้ชื่อเรียกอีกอย่างหนึ่งว่า Dartmouth BASIC
ภาษา Basic พื้นฐาน
ภาษา Basic นั้นเป็นโปรแกรมที่เป็นพื้นฐานสำหรับหัดเขียนโปรแกรมก็ว่าได้ เนื่องจากเป็นภาษาที่เป็นคำพูดของคนเราทั่วไป เช่น ดังนี้
การใช้คำสั่ง Print เครื่องจะประมวลผลและแสดงผลออกมาเป็นข้อความ  ออกมาทางหน้าจอ
ประเภทของค่าในภาษา Basic
! : Single-precision
# : Double-precision
$ : String
% : Integer
& : Long
เครื่องหมายทางคณิตศาสตร์
* : เครื่องหมายคูณ
- : เครื่องหมายลบ
= : เครื่องหมายแสดงความเท่ากันหรือกำหนดค่า
+ : เครื่องหมายบวก
. : จุดทศนิยม
\ : เครื่องหมายหารเต็มจำนวน
^ : เครื่องหมายยกกำลัง
วงศ์ต่างไก่ป่า
วงศ์ต่างไก่ป่าหรือ Polygalaceae (ชื่อพ้อง Diclidantheraceae, Moutabeaceae, Xanthophyllaceae) เป็นวงศ์ของพืชมีดอกในอันดับ Fabales มีสมาชิก 17 สกุลและ  900–1,000 สปีชีส์ สมาชิกมากกว่าครึ่งหนึ่งอยู่ในสกุล  Polygala
ในระบบ Cronquist วงศ์นี้อยู่ในอันดับต่างหากคืออันดับ Polygalaceae ส่วนในระบบ APG จัดให้อยู่ในอันดับ Fabales.
คลีโอพัตรา เซเลเนแห่งซีเรีย
คลีโอพัตรา เซเลเน (กรีกโบราณ: Κλεοπάτρα Σελήνη; ประสูติ 135 หรือ 130 ปีก่อนคริสตกาล - สิ้นพระชนม์ 69 ปีก่อนคริสตกาล) ซึ่งในราชวงศ์แห่งซีเรียเรียกว่า คลีโอพัตราที่ 2 เซเลเน (83-69 ปีก่อนคริสต์ศักราช) พระองค์เป็นพระราชธิดาของปโตเลมีที่ 8 แห่งอียิปต์กับพระนางคลีโอพัตราที่ 3 ใน 115 ปีก่อนคริสตกาล, พระองค์ได้รับตำแหน่งเป็นพระราชินีแห่งอียิปต์ เมื่อพระองค์ได้อภิเษกสมรสกับพระเชษฐาของพระองค์ กษัตริย์ปโตเลมีที่ 9 โดยพระนางคลีโอพัตราที่สามเข้ามามีอำนาจแทนพระนางคลีโอพัตราที่ 4 ซึ่งเป็นพระธิดาของคลีโอพัตราที่สาม ความตึงเครียดระหว่างกษัตริย์และพระมารดาของพระองค์เติบโตขึ้นและจบลงด้วยการขับไล่ปโตเลมีที่ 9 ออกจากอียิปต์ โดยพระนางคลีโอพัตรา เซเลเนอยู่เบื้องหลัง พระองค์อาจจะอภิเษกสมรสใหม่กับปโตเลมีที่ 10
ใน 103 ปีก่อนคริสตกาล, คลีโอพัตราที่ 3 ตัดสินใจที่จะสร้างความสัมพันธ์กับแอนติโอคัสที่ 8 แห่งอาณาจักรซีลิวซิด พระองค์ได้ถูกส่งมาเป็นพระมเหสีและอยู่กันจนกระทั่งถูกลอบสังหารใน 96 ปีก่อนคริสตกาล และต่อมาจึงตัดสินใจที่จะอภิเษกสมรสกับพระเชษฐาของอดีตพระสวามีคนก่อน ๆ ของพระองค์คือ แอนติโอคัสที่ 9 แต่ก็สิ้นพระชนม์ใน 95 ปีก่อนคริสกกาล ต่อจากนั้นพระองค์ก็อภิเษกสมรสกับแอนติโอคัสที่ 10 ซึ่งเป็นบุตรบุญธรรมของแอนติโอคัสที่ 9 นี้เป็นการอภิเษกสมรสครั้งสุดท้ายของพระองค์ พระสวามีพระองค์สุดท้ายได้หายไปจากบันทึกและสันนิษฐานว่าได้สิ้นพระชนม์ใน 92 ปีก่อนคริสตกาล ภายหลังพระองค์ก็อาศัยอยู่ที่ไหนสักแห่งในซีเรียกับบุตรของพระองค์จนกระทั่ง 83 ปีก่อนคริสตกาล ภายหลังจากการแยกดินแดนอาณาจักรซีลิวซิด ทำให้มีการปกครองที่เมืองแอนติออค ซึ่งปกครองโดยฟิลิปที่ 1 แห่งซีเรีย และที่เมืองดามัสกัสซึ่งปกครองโดย แอนติโอคัสที่ 12 ทำให้อาณาจักรซีลิวซิดว่างกษัตริย์
ใน 83 ปีก่อนคริสตกาล พระองค์จึงให้พระราชโอรสของพระองค์นามว่า แอนติโอคัสที่ 13 สถาปนาตนเองเป็นกษัตริย์แห่งอาณาจักรซีลิวซิด เนื่องจากชาวแอนติออคและดามัสกัสเหนื่อยจากสงครามกลางเมืองได้เชิญพระมหากษัตริย์ต่างชาติเข้ามาปกครองพวกเขา โดยไทกราเนสที่ 2 แห่งอาร์เมเนียได้ยึดเมืองแอนติออคในขณะที่อาเรทัสที่ 3 แห่งนาบาเทียได้ยึดเมืองดามัสกัส คลีโอพัตราเซเลเนควบคุมเมืองชายฝั่งหลายแห่งจนถึง 69 ปีก่อนคริสตกาล พระองค์ถูกจับกุมโดยทหารของไทกราเนสในเมืองปโตเลมาอิส และได้สำเร็จโทษพระองค์
สามเณรปัญหา
สามเณรปัญหา หรือสามเณรปัญหาปาฐะ เป็นหนึ่งในบทสวดสำคัญที่รวบรวมอยู่ในภาณวาร เรียกอีกชื่อว่า กุมารปัญหา อยู่ในขุททกปาฐะ ของขุททกนิกาย ในพระสุตตันตปิฎก เป็นการถามตอบระหว่างสมเด็จพระสัมมาสัมพุทธเจ้ากับท่านโสปากะ ผู้บรรพชาเป็นสามเณร และต่อมา สำเร็จพระอรหันต์ เมื่ออายุได้ 7 ขวบ เป็นคำตอบและคำถามจำนาน 10 ข้อ ไล่ไปตามจำนวน 1 - 10 โดยจำนวนนั้นๆ แสดงข้อธรรมต่างๆ อย่างเฉียบคม ถือเป็นหลักจดจำ และนำไปปฏิบัติตามได้อย่างดียิ่ง จึงรวมไว้ในบทสวดมนต์หลวง หรือภาณวาร สำหรับพุทธบริษัทได้สวดสาธยาย เพื่อจดจำนำไปปฏิบัติเพื่อความหลุกพ้นต่อไป
ประวัติพระโสปากะ
เนื้อความของสามเณรปัญหามีขนาดสั้น และกล่าวถึงเพียงข้อธรรมอันเป็นคำถาม-ตอบทั้ง 10 ข้อ มิได้ระบุถึงที่มาหรือประวัติของท่านโสปากะ ขณะที่ปรมัตถโชติกา อันเป็นอรรถกถาอธิบายขุททกปาฐะก็ไม่ปรากฏรายละเอียดเกี่ยวกับท่านแต่อย่างใด แต่ประวัติของพระโสปากะกลับไปปรากฏในปรมัตถทีปนีอรรถกถาแห่งเถรคาถา ซึ่งอธิบายคาถาของพระโสปาะ เพื่อครั้งอุปสมบทแล้ว (ดู โสปากเถรคาถาจ สัตตกนิบาต ในขุททกนิกาย วิมาน-เปตวัตถุ เถร-เถรีคาถา ของพระสุตตันตปิฎก) นอกจากนี้ ยังมีพระโสปากะอีกท่านในจตุตถวรรค ซึ่งมีชาติกำเนิดคล้ายคลึงกัน คือกำเนิดในป่าช้า (ดู โสปากเถรคาถา จตุตถวรรค ในขุททกนิกาย วิมาน-เปตวัตถุ เถร-เถรีคาถา ของพระสุตตันตปิฎก)
อรรถกถาพรรณนาว่า ท่านเกิดและเติบโตในป่าช้าในเมืองราชคฤห์ จึงได้ชื่อ โสปากะ อย่างไรก็ตาม "อาจารย์บางพวกกล่าวว่า ท่านเกิดในตระกูลพ่อค้า ส่วนคำว่าโสปากะ เป็นแต่เพียงชื่อ คำนั้นผิดจากบาลีในอุทาน เพราะกล่าวไว้ว่า เมื่อถึงภพสุดท้าย เราเกิดในกำเนิดโสปากะ ดังนี้"
ในอรรถกถาของโสปากเถรคาถา ได้พรรณนาเรื่องราวของท่านไว้ว่า เมื่อเกิดได้  4 เดือนบิดาท่านได้สิ้นชีวิตลง ผู้เป็นอาจึงเลี้ยงไว้ ต่อมาเมื่อเจริญวัยได้ 7 ขวบ ผู้เป็นอาโกรธว่า  ทะเลาะกับลูกของตน จึงนำตัวไปยังป่าช้า แล้วใช้เชือกผูกมือทั้งสองข้างเข้าด้วยกันอย่างแน่นหนาติดกับร่างของคนตาย  แล้วจากไปหวังจะให้สุนัขจิ้งจอกกินเป็นอาหาร อย่างไรก็ตาม ด้วยบุญบารมีของท่านที่จะได้สำเร็จเป็นพระอรหันต์ในชาตินี้ สัตว์ร้ายจึงไม่อาจทำอันตรายแก่ท่านได้
ในราตรีนั้น "พระศาสดาทรงตรวจดูเวไนยสัตว์ผู้เป็นเผ่าพันธุ์ ทรงเห็นอุปนิสัยแห่งพระอรหัตอันโพลงอยู่ในภายในหทัยของเด็ก    จึงทรงแผ่พระโอภาสทำให้เกิดสติแล้วตรัสอย่างนี้ว่ามาเถิดโสปากะ  อย่ากลัว  จงแลดูตถาคต   เราจะยังเธอให้ข้ามพ้นไป  ดุจพระจันทร์พ้นจากปากราหูฉะนั้น.ทารกตัดเครื่องผูกให้ขาดด้วยพุทธานุภาพ  ในเวลาจบคาถา ได้เป็นพระโสดาบัน ได้ยืนอยู่ตรงหน้าพระคันธกุฎี"
ต่อมามารดาของท่านไม่เห็นบุตร จึงไต่ถามเอาจากผู้เป็นอา ครั้นอาไม่ยอมตอบจึงไปเข้าเฝ้าสมเด็จพระผู้มีพระภาค ด้วยเข้าใจว่า "เขาเล่าลือว่าพระพุทธเจ้าทรงรู้อดีต อนาคต  และปัจจุบัน   ถ้ากระไรเราเข้าไปเฝ้าพระผู้มีพระภาคเจ้า   ทูลถามความเป็นไปแห่งบุตรของเรา  จึงได้ไปยังสำนักของพระศาสดา" ครั้นแล้วเมื่อมารดาได้พบสมเด็จพระผู้มีพระภาคเจ้า ทรงได้แสดงธรรมจนนางสำเร็จพระโสดาบัน ส่วนท่านโสปากะกุมาร ได้สำเร็จพระอรหันต์ ครั้งนั้น " ฝ่ายมารดาก็ได้เห็นบุตร   ร่าเริงดีใจ   ได้ฟังว่าบุตรนั้นเป็นพระขีณาสพ   จึงให้บวชแล้วก็ไป"
ที่มาแห่งการแสดงธรรม
ในเวลาต่อมาพระผู้มีพระภาคเจ้า ทรงมีพระประสงค์จะทรงอนุญาตอุปสมบทแก่ท่านโสปากะ จึงมีพระดำรัสถามปัญหา 10 ข้อ ซึ่งอรรถกถาพรรณนาว่า "มีพระดำรัสถามปัญหา  10 ข้อโดยมีอาทิว่า   เอกํ  นาม   กึ   อะไรชื่อว่าหนึ่ง   ดังนี้ ฝ่ายท่านโสปากะนั้น  ถือเอาพระพุทธประสงค์  เทียบเคียงกับพระสัพพัญญุตญาณ   ทูลแก้ปัญหาเหล่านั้น   โดยนัยมีอาทิว่า  สพฺเพ  สตฺตาอาหารฏฺฐิติกา สัตว์ทั้งปวงดำรงอยู่ได้ด้วยอาหาร ดังนี้ ด้วยเหตุนั้นนั่นแลปัญหาเหล่านั้นจึงชื่อว่า กุมารปัญหา พระศาสดาทรงมีพระทัยโปรดปรานเพราะการพยากรณ์ปัญหาของเธอ จึงทรงอนุญาตการอุปสมบท ด้วยเหตุนั้น อุปสมบทนั้นจึงชื่อว่า   ปัญหพยากรณอุปสมบท   อุปสมบทด้วยการพยากรณ์ปัญหา"
เนื้อหา
เนื้อหาของสามเณรปัญหาในขุททกปาฐะมีความกระชับ เอ่ยถึงเพียงข้อธรรม ซึ่งมีจำนวนหัวข้อตามจำนวนตัวเลข 1 - 10 โดยมีเนื้อหาดังต่อไปนี้
อะไรเอ่ยชื่อว่า 1  สัตว์ทั้งปวงตั้งอยู่ได้ด้วยอาหาร,  อะไรเอ่ยชื่อว่า  2 นามและรูป,   อะไรเอ่ยชื่อว่า 3 เวทนา 3, อะไรเอ่ยชื่อว่า 4  อริยสัจ 4,  อะไรเอ่ยชื่อว่า 5 อุปาทานขันธ์ 5, อะไรเอ่ยชื่อว่า 6 อายตนะภายใน 6,   อะไรเอ่ยชื่อว่า  7   โพชฌงค์  7, อะไรเอ่ยชื่อว่า  8 อริยมรรคมีองค์ 8, อะไรเอ่ยชื่อว่า 9  สัตตาวาส  9,  อะไรเอ่ยชื่อว่า  10  ท่านผู้ประกอบด้วยองค์  10  เรียกว่าพระอรหันต์
คำอธิบาย
เนื่องจากเป็นการเอ่ยถึงเพียงข้อธรรม พระอรรถกถาจารย์จึงต้องขยายความเพิ่มเติมในปรมัตถโชติกา อรรถกถาขุททกปาฐะ ไว้อย่างละเอียด ซึ่งโดยสังเขปคำอธิบายข้อธรรมต่างๆ ทั้ง 10 ข้อมีดังต่อไปนี้
ทอเลมีแห่งไซปรัส
ทอเลมีแห่งไซปรัส เป็นกษัตริย์แห่งไซปรัส (ประมาณ 80-58 ปีก่อนคริสตกาล) พระองค์เป็นพระอนุชาของทอเลมีที่ 12 ซึ่งเป็นกษัตริย์แห่งอียิปต์และเหมือนพระองค์เป็นบุตรนอกสมรสของทอเลมีที่ 9 ลาธีรอส พระองค์ยังเป็นพระปิตุฉาของพระนางคลีโอพัตราที่ 7 ดูเหมือนพระองค์จะได้รับการยอมรับจากกษัตริย์ไซปรัสในเวลาเดียวกันกับที่พระเชษฐาของพระองค์ได้ครอบครองบัลลังก์แห่งอียิปต์ใน 80 ปีก่อนคริสตกาล พระองค์ได้ทรงต่อต้านอำนาจของโรม จึงทำให้ถูกสำเร็จโทษใน 58 ปีก่อนคริสตกาล
บาชาบูช
บาชาบูช (باشا بوش;, بچہ پوش, หรือในวรรณกรรมภาษาอังกฤษนิยมสะกดอักษรโรมัน: Bacha posh) เป็นการปฏิบัติในประเทศอัฟกานิสถานและบางส่วนของปากีสถานที่บางครอบครัวที่ไม่มีบุตรชายจะให้ลูกสาวใช้ชีวิตและปฏิบัติตนเป็นผู้ชาย ทำไปเพื่อให้ลูกสาวนั้นสามารถปฏิบัติตนได้อย่างอิสระขึ้นในสังคม เช่น เข้าเรียนในโรงเรียน หรือดูแลลูกสาวคนอื่นของครอบครัวในสาธารณะ
ที่มา
ธรรมเนียมปฏิบัตินี้มีปรากฏบันทึกไว้อย่างน้อยหนึ่งร้อยปีมาแล้ว เป็นไปได้ว่าธรรมเนียมนี้อาจมีปฏิบัติมาอย่างยาวนานกว่านั้น บาชาบูชอาจเริ่มต้นจากการที่สตรีปลอมตัวเป็นชายเพื่อสู้รบในช่วงเวลาแห่งสงคราม
นักประวัติศาสตร์ Nancy Dupree ระบุกับ เดอะนิวยอร์กไทมส์ ว่าเธอเคยเห็นภาพถ่ายที่อายุย้อนไปได้ถึงทศวรรษ 1900 ตอนต้น ในสมัยของฮะบีบุลละฮ์ ข่าน ที่แสดงภาพของสตรีแต่งตัวเป็นชาย พิทักษ์ฮาเร็มของกษัตริย์ เนื่องจากโดยทางการแล้ว ฮาเร็มจะสามารถมีผู้พิทักษ์ได้ ต้องไม่เป็นหญิงและไม่เป็นชาย
ภาพรวม
ในประเทศอัฟกานิสถาน ความกดดันทางสังคมส่งผลให้ครอบครัวต้องการมีลูกชายเพื่อสืบวงศ์ตระกูลและสืบทอดสมบัติของบิดา หากไม่มีลูกชาย ครอบครัวจะให้ลูกสาวแต่งตัวเป็นชาย บ้างยังมีความเชื่อว่าหากลูกสาวคนหนึ่งแต่งชายเป็นบาชาบูชแล้วจะทำให้โอกาสที่มารดามีลูกคนต่อไปเป็นลูกชายมีมากขึ้น
เด็กหญิงที่ปฏิบัติตามธรรมเนียมบาชาบูชจะแต่งกายด้วยเครื่องแต่งกายลักษณะแบบเพศชาย ตัดผมสั้นเหมือนผู้ชาย และใช้ชื่อที่เป็นผู้ชาย ในครอบครัวจะปฏิบัติต่อบาชาบูชในสถานะก้ำกึ่ง ไม่ใช่ทั้งหญิงและชายเต็มตัว ไม่ต้องเรียนที่จะทำอาหารหรือทำความสะอาดบ้านแบบผู้หญิง เมื่อเด็กหญิงเป็นบาชาบูชแล้ว มักจะมีโอกาสมากกว่าในการเข้าเรียน เดินทางไปมาในสาธารณะโดยอิสระ คุ้มครองพี่สาวน้องสาวของตนในที่สาธารณะในฐานะผู้ชาย เล่นกีฬา และหางาน
สถานะบาชาบูชของเด็กหญิงมักสิ้นสุดลงเมื่อเด็กหญิงเข้าสู่วัยเจริญพันธุ์ ผู้หญิงที่ถูกเลี้ยงดูในวัยเด็กมาให้เป็นบาชาบูชมักจะประสบปัญหาในการเปลี่ยนผ่านชีวิตจากเด็กผู้ชายมาเป็นสตรีซึ่งเต็มไปด้วยข้อจำกัดของสังคมอัฟกัน
อาซีตา ราฟาต (Azita Rafaat) สมาชิกสภานิติบัญญัติของอัฟกานิสถาน ผู้แทนแคว้นบัดกีส ไม่มีลูกชาย และเลี้ยงดูลูกสาวคนหนึ่งของตนให้เป็นบาชาบูช พร้อมระบุว่า "นี่เป็นสิ่งที่ชาวตะวันตกแทบจะจินตนาการไม่ออกด้วยซ้ำ"
การยอมรับในสังคม
เดิมที บาชาบูชไม่เป็นที่ทราบในสาธารณชนนอกตะวันออกกลาง กระทั่งเรื่องราวเริ่มถูกเผยแพร่ออกมาโดยสื่อต่าง ๆ ไม่มีสถิติแน่ชัดว่ามีที่ครอบครัวที่ปฏิบัติให้ลูกสาวแต่งชายเช่นนี้ เนื่องจากลักษณะโดยธรรมชาติของบาชาบูชเป็นธรรมเนียมลับอยู่แล้ว มีเพียงแค่สมาชิกหลักของครอบครัว มิตรสหายของครอบครัว และเจ้าหน้าที่การศึกษากับการแพทย์ที่จำเป็นเท่านั้นที่จะทราบถึงเพศทางชีววิทยาของบาชาบูชคนหนึ่ง ๆ โดยทั่วไปในสังคม ผู้คนรับรู้และมีความอดกลั้นต่อบาชาบูช แต่กระนั้น บาชาบูชก็ยังถูกล้อเลียนและกลั่นแกล้งหากถูกพบว่าเป็นบาชาบูชจริงเพราะถือเป็นการทำขัดต่อหลักศาสนาอิสลาม เมื่อถูกเปิดเผยแล้ว บาชาบูชอาจถูกสังคมตีตราบาปในลักษณะแอลจีบีทีในสังคมมุสลิม แม้จะไม่ได้ระบุตัวตนเป็นแอลจีบีทีก็ตาม
ในขบวนการสิทธิสตรีอัฟกันนั้นเป็นที่ถกเถียงว่าบาชาบูชเป็นธรรมเนียมซึ่งสร้างพลังแก่ผู้หญิงและช่วยให้พวกเธอสามารถประสบความสำเร็จได้ หรือว่าธรรมเนียมถือว่าทำร้ายผู้หญิง โดยเฉพาะในทางจิตวิทยา ผู้หญิงหลายคนที่ผ่านการเป็นบาชาบูชมาก่อนระบุว่าพวกเธอรู้สึกว่าบาชาบูชเป็นการสร้างพลัง แต่ก็น่าอึดอัด นักเคลื่อนไหวส่วนใหญ่มองว่าปัญหาแท้จริงเบื้องหลังธรรมเนียมบาชาบูชอยู่ที่สิทธิสตรีในสังคมมากกว่าที่ตัวธรรมเนียมบาชาบูชเอง
ปัญจนันทะ
ปัญจนันทะ (পঞ্চানন্দ বাবা) หรือ ปันชูฐากูร (পাঁচু ঠাকুর) เป็นเทพบุรุษท้องถิ่นจำพวกครามเทวดา(เทพารักษ์ในศาสนาฮินดู)หรือกุลเทวดา(ผีบรรพบุรุษในศาสนาฮินดู)ของรัฐเบงกอลตะวันตก โดยถูกรวมไว้ในศาสนาฮินดูแบบท้องถิ่น เทพบุรุษองค์ถูกอธิบายตามคติการผสานความเชื่อแบบคติพหุเทวนิยมให้เป็นส่วนหนึ่งของอวตารภาคหนึ่งของพระอิศวรหรือเป็นบุตรของพระอิศวร โดยทั่วไปเจ้าพ่อปัญจนันทะ ได้รับการบูชาเป็นหลักในฐานะผู้พิทักษ์หมู่บ้านและเป็นผู้พิทักษ์เด็ก อย่างไรก็ตามนอกจากนี้ยังได้รับการบูชาในฐานะผู้ให้กำเนิดบุตรและเทพเจ้าแห่งธัญพืชในสังคมฮินดูชาวบังกลาเทศ
ประเทศสวีเดนในโอลิมปิกฤดูหนาว 2022
ประเทศสวีเดน จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติสวีเดนเป็นตัวแทนประเทศสวีเดนในการส่งนักกีฬาเข้าร่วมแข่งขันทั้งหมดจำนวน 39 คน ใน 8 ชนิดกีฬา
ศักย์ของกัลวานี
ศักย์ของกัลวานี (Galvani potential) (หรือความต่างศักย์ของกัลวานี, หรือความต่างศักย์ภายใน, Δφ, delta phi) ในสาขาไฟฟ้าเคมีเป็นความต่างศักย์ไฟฟ้าระหว่างสองจุดในกลุ่มของสองสถานะ สถานะเหล่านี้สามารถเป็นของแข็งสองชนิดที่แตกต่างกัน (เช่นโลหะสองชนิดเชื่อมต่อกัน), หรือของแข็งหนึ่งชนิดและของเหลวหนึ่งชนิด (เช่นขั้วไฟฟ้าชนิดหนึ่งแช่อยู่ในอิเล็กโทรไลต์ชนิดหนึ่ง)
ประเทศสวีเดนในโอลิมปิกฤดูหนาว 2022
สกีลงเขา
ผลการแข่งขันดังนี้ :
ศักย์ของกัลวานี
ศักย์ของกัลวานีได้รับการตั้งชื่อตามนายลุยจี กัลวานี
เอเนล
เอเนล (Enel S.p.A.) เป็นบริษัทสัญชาติอิตาลีในธุรกิจพลังงาน เป็นผู้ผลิตและจำหน่ายพลังงานไฟฟ้าและก๊าซธรรมชาติ ก่อตั้งขึ้นเมื่อปี ค.ศ. 1962 และแปรรูปเป็นบริษัทจำกัดในปี ค.ศ. 1992 ต่อมาในปี ค.ศ. 1999 รัฐบาลอิตาลีได้มีการเปิดเสรีในธุรกิจพลังงานไฟฟ้า เอเนลจึงได้แปรรูปเป็นบริษัทเอกชน แต่รัฐบาลอิตาลียังถือหุ้นอยู่ร้อยละ 23.6 ของหุ้นทั้งหมด (เมษายน ค.ศ. 2016)
เอเนลเป็นบริษัทที่มีรายได้สูงเป็นอันดับ 89 ของโลกในปี ค.ศ. 2019 โดยมีรายได้ 89 พันล้านดอลลาร์สหรัฐในปีนั้น เป็นบริษัทพลังงานที่ใหญ่เป็นอันดับสองของโลก รองจากบริษัทเครือข่ายพลังงานรัฐของจีนในปี ค.ศ. 2018
กีฬากรีฑาในโอลิมปิกฤดูร้อน 2000 – รอบคัดเลือก
การแข่งขันกีฬากรีฑาในโอลิมปิกฤดูร้อน 2000 รอบคัดเลือก เป็นการแข่งขันกรีฑาเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2000 ณ เมืองซิดนีย์ ประเทศออสเตรเลีย โดยมีโค้วต้าทั้งหมด 1,036 คน แต่ละประเทศสามารถส่งนักกีฬาเข้าแข่งขันได้สูงสุด 3 คนต่อรายการบุคคล การคัดเลือกสิ้นสุดเมื่อวันที่
ไมโครวินาที
ไมโครวินาที (microsecond, สัญลักษณ์: µs) เป็นหน่วยวัดเวลา มีค่าเท่ากับหนึ่งในล้านของวินาที (10 s, 1/1,000,000 s)
คำว่า "ไมโครวินาที" ประกอบขึ้นมาจากคำอุปสรรคเอสไอ "ไมโคร" และ หน่วยฐานเอสไอ "วินาที" สัญลักษณ์ย่อที่ใช้คือ µs
1 ไมโครวินาที เท่ากับ 1000 นาโนวินาที และ 1⁄1000 มิลลิวินาที อันดับ 10 และ 10 วินาทีมักจะแสดงเป็นสิบหรือร้อยไมโครวินาที เนื่องจากหน่วย SI ถัดไปมีขนาดใหญ่กว่า 1,000 เท่า
บีซ
บีซ (B'z; ビーズ (Bīzu), อ่านว่า บีซ) เป็นวงร็อกคู่ญี่ปุ่น ประกอบด้วยทากาฮิโระ "ทัก" มัตสึโมโตะ (松本 孝弘 (Matsumoto Takahiro)) นักกีตาร์ นักแต่งเพลง และโปรดิวเซอร์ และโคชิ อินาบะ (稲葉 浩志 (Inaba Kōshi)) นักร้องและผู้เขียนเนื้อร้อง โดยเป็นที่รู้จักจากแทร็กแนวฮาร์ดร็อกแบบกระฉับกระเฉงและบัลลาดแนวป็อปร็อก บีซเป็นหนึ่งในกลุ่มศิลปินที่ขายดีที่สุดในโลกและในประเทศญี่ปุ่น โดยเผยแพร่ซิงเกิลอันดับ 1 ต่อเนื่อง 49 ครั้ง, อัลบั้มอันดับ 1 ต่อเนื่อง 25 ครั้ง, ตอนอันดับ 1 ต่อเนื่อง 3 ครั้งบนชาร์ตดนตรีออริคอน และขายแผ่นเสียงมากกว่า 100 ล้านอันทั่วโลก
ใน ค.ศ. 2003 ทาง HMV Japan จัดให้พวกเขาอยู่ในอันดับที่ 30 จากรายชื่อ 100 วงป็อปญี่ปุ่นที่สำคัญที่สุด ใน ค.ศ. 2007 บีซกลายเป็นวงดนตรีแรกจากเอเชียที่ได้ทาบรอยมือและลายเซ็นบนฮอลลีวูดส์ร็อกวอล์ก ใน ค.ศ. 2008 บันทึกสถิติโลกกินเนสส์ ให้รางวัลวงนี้ในด้าน "วงที่ขายอัลบั้มได้ดีที่สุดในประเทศญี่ปุ่น" และทางAllMusicจัดให้วงนี้เป็น "วงร็อกที่ยิ่งใหญ่ที่สุดในญี่ปุ่นและทั่วเอเชีย"
อัลบั้ม
อัลบั้มเต็ม
Mini Album
Greatest hits Album
Must Have Album
Ballad Album
Miscellaneous Album
Box Set
ดีวีดีและวิดีโอ
DVD
Video
รัฐสภา
รัฐสภา เป็นสภานิติบัญญัติชนิดหนึ่ง รัฐสภาจะทำหน้าที่ออกกฎหมาย อภิปราย หารือกันระหว่างสมาชิกรัฐสภา ถกเถียงประเด็นทางการเมืองหรือกิจกรรมทางการเมืองอื่นๆ โดยรัฐสภาจะมีเฉพาะประเทศที่ใช้ใช้ระบอบการปกครองในระบอบประชาธิปไตย ซึ่งสหราชอาณาจักรเป็นประเทศแรกในโลกที่มีระบบรัฐสภาและเป็นต้นแบบระบอบประชาธิปไตยในสมัยปัจจุบันด้วย เช่น ฝรั่งเศส สเปน  ญี่ปุ่น เป็นต้น
แมงกะพรุนไฟเรือรบโปรตุเกสอินโด-แปซิฟิก
แมงกะพรุนไฟเรือรบโปรตุเกสอินโด-แปซิฟิก หรือ แมงกะพรุนบลูบอตเทิล (Blue Bottle, (Indo-Pacific) Portuguese Man-of-War; ) เป็นสัตว์น้ำไม่มีกระดูกสันหลังจำพวกแมงกะพรุน ที่มิใช่แมงกะพรุนแท้ ๆ ชนิดหนึ่ง ที่พบในทะเล
มีรูปร่างคล้ายกับแมงกะพรุนไฟเรือรบโปรตุเกสหรือแมงกะพรุนไฟหมวกโปรตุเกส (P. physalis) ที่เป็นชนิดที่ใกล้เคียงกันมากที่สุด ที่พบในมหาสมุทรแอตแลนติก หากแต่แมงกะพรุนไฟเรือรบโปรตุเกสอินโด-แปซิฟิก จะพบได้ในมหาสมุทรอินเดียและแปซิฟิก และมีขนาดเล็กกว่ามาก (6 นิ้วเมื่อเทียบกับ 12 นิ้ว) แต่มีหนวดที่ยาวเหมือนกัน และมีปากมากกว่าหนึ่งปาก เป็นสัตว์ที่อยู่เป็นอาณานิคม และเป็นสัตว์ที่เกิดมาจากเอมบริโอของสัตว์ที่แตกต่างกันหลายชนิดมารวมกัน ซึ่งแต่ละตัวจะมีลักษณะเด่นและมีคุณสมบัติที่แตกต่างกันออกไป thumb|left|ขณะกำลังลอยน้ำที่หาดแมกมาสเตอส์ มีการแพร่กระจายพันธุ์ที่กว้างขวางกว่า โดยพบอย่างมากที่ชายฝั่งออสเตรเลียรวมถึงน่านน้ำฮาวาย โดยมีชื่อเรียกอย่างเป็นไม่เป็นทางการว่า ili mane‘o หรือ palalia และอาจเป็นไปได้ว่าเป็นชนิดที่พบที่ชายฝั่งประเทศไทย เช่น จังหวัดภูเก็ต ที่ชายฝั่งของออสเตรเลียมีผู้ที่ถูกแมงกะพรุนในสกุล Physalia ต่อยมากถึงปีละ 10,000 หรือ 30,000 ราย ส่วนใหญ่จะเกิดที่น่านน้ำฝั่งตะวันออก มีเพียง 500 รายเท่านั้นที่เกิดที่ฝั่งตะวันตกและทางใต้ แต่ไม่เหมือนกับแมงกะพรุนไฟเรือรบโปรตุเกส เพราะไม่มีบันทึกของผู้เสียชีวิตที่เกิดจากการต่อยของแมงกะพรุนไฟเรือรบโปรตุเกสอินโด-แปซิฟิก
แหล่งข้อมูลบางแหล่งจัดให้แมงกะพรุนไฟเรือรบโปรตุเกสอินโด-แปซิฟิกเป็นชนิดเดียวกันกับแมงกะพรุนไฟเรือรบโปรตุเกส โดยถือเป็นชื่อพ้องซึ่งกันและกัน
สกูลรัมเบิ้ล สูตรรักฉบับนักเรียน
สกูลรัมเบิ้ล สูตรรักฉบับนักเรียน เป็นการ์ตูนญี่ปุ่นแนวตลก แต่งเรื่องและวาดภาพโดยจิน โคบายาชิ ปัจจุบันกำลังถูกตีพิมพ์ในนิตยสารโชเน็นแม็กกาซีนรายสัปดาห์และแม็กกาซีนสเปเชียลในประเทศญี่ปุ่น และถูกนำไปสร้างเป็นภาพยนตร์การ์ตูนออกแพร่ภาพทางสถานีโทรทัศน์ทีวีโตเกียวตั้งแต่วันที่ 5 ตุลาคม 2547 ถึงวันที่ 29 มีนาคม 2548 นอกจากนี้ยังมีโอวีเอความยาวสองตอนหนึ่งชุด วิดีโอเกมสำหรับเครื่อง เพลย์สเตชัน 2 หนึ่งเกม และละครเวทีภายใต้ชื่อเดียวกันอีกหนึ่งเรื่อง
เนื้อเรื่อง
สกูลรัมเบิ้ลเป็นเรื่องเกี่ยวกับชีวิตนักเรียนมัธยมปลายของสาวน้อยร่าเริงแต่ออกจะหัวทึ่มเล็กน้อยชื่อ ซึคาโมโตะ เท็นมะ และเพื่อนๆ โดยเน้นปฏิสัมพันธ์ระหว่างตัวละครและไม่มีโครงเรื่องชัดเจน เหตุการณ์ธรรมดาต่างๆ เช่น การแข่งขันกีฬาสี มักถูกขยายให้เกินความเป็นจริงเพื่อความตลกขบขัน
ตอนเริ่มเรื่อง เนื้อเรื้องเน้นความพยายามของเท็นมะที่จะมัดใจ คาราซุมะ โอจิ เพื่อนร่วมชั้นที่เธอหลงรัก และปัญหาความรักของ ฮาริมะ เค็นจิ นักเลงหัวไม้ที่รักเท็นมะเพียงข้างเดียว แต่ตั้งแต่หนังสือการ์ตูนเล่ม 6 จุดสนใจของเนื้อเรื่องเปลี่ยนไปอยู่ที่ความสัมพันธ์ระหว่างฮาริมะกับ ซึคาโมโตะ ยาคุโมะ น้องสาวของเท็นมะ และ ซาวาจิกะ เอริ เพื่อนร่วมชั้นของเท็นมะ โดยเท็นมะและคาราซุมะได้รับบทบาทน้อยลง ผู้ติดตามส่วนใหญ่เชื่อว่าความเปลี่ยนแปลงนี้เป็น ผลมาจากผลสำรวจความนิยมของตัวละครโดยนิตยสารโชเน็นแม็กกาซีน ซึ่งเอริและยาคุโมะได้คะแนนนำห่างเท็นมะมาก
ตัวละครอื่นๆ
- -
หนังสือการ์ตูน
สกูลรัมเบิ้ล สูตรรักฉบับนักเรียน ถูกตีพิมพ์ครั้งแรกในประเทศญี่ปุ่นลงในนิตยสารโชเน็นแม็กกาซีนรายสัปดาห์ เล่มที่ 47 ของปี พ.ศ. 2545 ในปัจจุบันยังตีพิมพ์อยู่โดยมีจำนวนตอนถึงประมาณ 190 กว่าตอน นอกจากนี้สำนักพิมพ์โคดันฉะได้ตีพิมพ์หนังสือการ์ตูนรวมเล่มออกมาแล้วถึง 14 เล่ม (กันยายน 2549) สำหรับประเทศไทย สำนักพิมพ์วิบูลย์กิจถือลิขสิทธิ์และตีพิมพ์สกูลรัมเบิ้ลลงในนิตยสาร KC Weekly ในภาษาญี่ปุ่นได้ตีพิมพ์ถึงภาค School Rumble Z หลังจากที่จบเนื้อเรื่องหลักไปแล้วสามภาค จนถึงขณะนี้ School Rumble Z เป็นเพียงการรวมเรื่องสั้นจบในตอนเท่านั้น
ตอนของสกูลรัมเบิ้ลนั้นจะยืมชื่อมาจากภาพยนตร์ฮอลลีวู้ดเกือบทั้งหมด และสามารถแบ่งตอนออกได้เป็นสามประเภท ได้แก่
ทบวงการพลังงานปรมาณูระหว่างประเทศ
ทบวงการพลังงานปรมาณูระหว่างประเทศ (International Atomic Energy Agency, IAEA; Agence internationale de l'énergie atomique, AIEA) เป็นองค์การระหว่างประเทศซึ่งมุ่งส่งเสริมการใช้พลังงานนิวเคลียร์ในทางสันติ และห้ามการใช้สำหรับความมุ่งหมายทางทหารทั้งปวง ซึ่งรวมถึงอาวุธนิวเคลียร์ IAEA ตั้งขึ้นเป็นองค์การที่เป็นอิสระเมื่อวันที่ 29 กรกฎาคม 2500 แม้ทบวงการฯ จะสถาปนาขึ้นเป็นเอกเทศจากสหประชาชาติผ่านสนธิสัญญาระหว่างประเทศขององค์การเอง คือ บทกฎหมาย IAEA แต่ IAEA รายงานต่อทั้งสมัชชาใหญ่และคณะมนตรีความมั่นคงแห่งสหประชาชาติ
IAEA มีสำนักงานใหญ่ในกรุงเวียนนา IAEA มี "สำนักงานพิทักษ์ภูมิภาค" สองแห่งซึ่งตั้งอยู่ในโทรอนโต ประเทศแคนาดาและในกรุงโตเกียว ประเทศญี่ปุ่น IAEA ยังมีสำนักงานติดต่อประสานงานสองแห่งตั้งอยู่ในนครนิวยอร์ก สหรัฐ และในเจนีวา ประเทศสวิตเซอร์แลนด์ นอกจากนี้ IAEA มีห้องปฏิบัติการสามแห่งตั้งอยู่ในกรุงเวียนนาและไชเบอร์ซดอร์ฟ ประเทศออสเตรียและในโมนาโก
IAEA เป็นสมัชชาระหว่างรัฐบาลเพื่อความร่วมมือทางวิทยาศาสตร์และเทคนิคในการใช้เทคโนโลยีนิวเคียร์และพลังงานนิวเคลียร์อย่างสันติทั่วโลก โครงการของ IAEA สนับสนุนการพัฒนาการใช้เทคโนโลยีนิวเคลียร์ในทางสันติ การจัดหาการพิทักษ์ระหว่างประเทศต่อการใช้เทคโนโลยีนิวเคลียร์และวัสดุนิวเคลียร์ในทางที่ผิดและส่งเสริมความปลอดภัยนิวเคลียร์ (รวมการป้องกันรังสี) และมาตรฐานแความปลอดภัยนิวเคลียร์และการนำไปปฏิบัติ
IAEA และอดีตผู้อำนวยการใหญ่ มุฮัมมัด อัลบะรอดะอี เคยได้รับรางวัลโนเบลสาขาสันติภาพร่วมกันเมื่อวันที่ 7 ตุลาคม 2548
ประวัติ
ไอเออีเอก่อตั้งขึ้นเมื่อวันที่ 29 กรกฎาคม พ.ศ. 2500 (ค.ศ. 1957) โดยมีสำนักงานใหญ่อยู่ที่เวียนนา ประเทศออสเตรีย และมีสมาชิกทั้งหมด 146 ประเทศ ผู้แทนจากแต่ละประเทศจะประชุมกันปีละครั้งเพื่อคัดเลือกคณะกรรมการปกครองจำนวน 35 คน ซึ่งจะประชุมกันปีละ 5 ครั้ง
นอกจากนี้ไอเออีเอยังมีสำนักงานอยู่ในแคนาดา เจนีวา นิวยอร์ก และโตเกียว อีกทั้งยังมีห้องทดลองอยู่ในออสเตรียและโมนาโก ขณะเดียวกันก็ให้การสนับสนุนศูนย์วิจัยในอิตาลี ที่อยู่ภายใต้การรับผิดชอบขององค์การศึกษา วิทยาศาสตร์ และวัฒนธรรมแห่งสหประชาชาติ (ยูเนสโก)
ริมสกี-คอร์ซาคอฟ (ภาพยนตร์)
ริมสกี-คอร์ซาคอฟ (Римский-Корсаков) เป็นภาพยนตร์แนวอัตชีวประวัติจากสหภาพโซเวียตในปี 1953 กำกับโดย Gennadi Kazansky และ Grigori Roshal นำแสดงโดย Grigori Belov, Nikolai Cherkasov และ Aleksandr Borisov ภาพยนตร์เล่าเรื่องราวเกี่ยวกับอัตชีวประวัติของนีไคไล ริมสกี-คอร์ซาคอฟ คีตกวีชาวรัสเซีย
ระดับของแฟร์มี
ระดับของแฟร์มี (Fermi level) เป็นศักย์เคมีรวมสำหรับอิเล็กตรอน (หรือศักย์ไฟฟ้าเคมีสำหรับอิเล็กตรอน) และมักจะแสดงรูปเป็น µ หรือ EF. ระดับของแฟร์มีของบอดี้หนึ่งเป็นปริมาณทางอุณหพลศาสตร์ และความสำคัญของมันก็คืองานทางอุณหพลศาสตร์ที่จำเป็นในการเพิ่มอิเล็กตรอนหนึ่งตัวให้กับบอดี้ (ไม่นับงานที่จำเป็นในการลบอิเล็กตรอนออกจากที่ใดก็ตามที่มันจากมา)
ในภาพของโครงสร้างของแถบ ระดับแฟร์มีสามารถได้รับการพิจารณาให้เป็นระดับพลังงานสมมุติของอิเล็กตรอน เช่นว่าที่จุดสมดุลทางอุณหพลศาสตร์ ระดับพลังงานนี้จะมีความน่าจะเป็นอยู่ 50% ของการถูกครอบครองในเวลาใดก็ตาม ตำแหน่งของระดับแฟร์มีที่มีความสัมพันธ์กับระดับพลังงานของแถบเป็นปัจจัยสำคัญในการกำหนดคุณสมบัติทางไฟฟ้​​า ระดับแฟร์มีไม่จำเป็นต้องสอดคล้องกับระดับพลังงานที่เกิดขึ้นจริง (ในฉนวนระดับแฟร์มีจะอยู่ในช่องว่างของแถบ) และก็ไม่ต้องการการดำรงอยู่ของโครงสร้างแถบ อย่างไรก็ตามระดับแฟร์มีได้ถูกกำหนดไว้อย่างชัดเจนว่าเป็นปริมาณอุณหพลศาสตร์ และความแตกต่างในระดับแฟร์มีสามารถวัดได้เพียงแค่ใช้โวลต์มิเตอร์
กีฬาเกียร์สัมพันธ์
กีฬาเกียร์สัมพันธ์ หรือ เกียร์เกมส์ เป็นการจัดการแข่งขันกีฬาของนิสิต นักศึกษาคณะวิศวกรรมศาสตร์จากทุกสถาบันทั่วประเทศไทย ซึ่งจัดโดยสหพันธ์นิสิตนักศึกษาวิศวกรรมศาสตร์แห่งประเทศไทย (สนวท.) และมีสถาบันต่างๆหมุนเวียนกันเป็นเจ้าภาพจัดงาน
ประวัติและความเป็นมา
ดังนั้นพอจะกล่าวได้ว่า กีฬา 8 เกียร์ กำเนิดขึ้นเพื่อก่อให้เกิดความสามัคคีในหมู่วิชาการของชาติตั้งแต่ยังศึกษาอยู่นั้นเอง และก่อให้เกิดการรู้จัก เข้าใจกันของวิศวกรต่างสถาบัน ซึ่งเป็นผลดีในอนาคตในการร่วมมือกันทำงานอย่างมีประสิทธิภาพ เริ่มแรกของการแข่งขันกีฬานี้ สมาชิกที่เข้าร่วมการแข่งขันมีไม่ครบ 8 สถาบันจึงยังไม่เรียกว่าเกียร์ 8 สถาบัน ซึ่งในระยะบุกเบิกนั้นมีเพียง 4 สถาบันเท่านั้น อันได้แก่ มหาวิทยาลัยเกษตรศาสตร์ จุฬาลงกรณ์มหาวิทยาลัย มหาวิทยาลัยขอนแก่น และมหาวิทยาลัยเชียงใหม่
และในระยะต่อมาก็มีสถาบันการศึกษาที่เปิดสอนสาขาวิศวกรรมศาสตร์เพิ่มอีก 4 แห่งและส่งนักกีฬาเข้าร่วมแข่งขันด้วย ทำให้การแข่งขันกีฬา8เกียร์สมบูรณ์ขึ้นและเรียกว่า กีฬา 8 เกียร์ มาโดยตลอด ซึ่งสถาบันการศึกษาที่เปิดสอนสาขาวิศวกรรมศาสตร์เพิ่มอีก 4 แห่งได้แก่ มหาวิทยาลัยสงขลานครินทร์ สถาบันเทคโนโลยีพระจอมเกล้า ทั้ง 3 วิทยาเขต คือวิทยาเขตธนบุรี วิทยาเขตลาดกระบัง และวิทยาเขตพระนครเหนือ(ในสมัยนั้นยังคงเป็นสถาบันเดียวกันอยู่) จึงเป็นจุดเริ่มต้นของการแข่งขันกีฬา 8 เกียร์อย่างสมบูรณ์
โดยสรุปแล้วสถาบันการศึกษาที่เข้าร่วมการแข่งขันกีฬา 8 เกียร์ ทั้ง 8 สถาบันมีดังนี้
ในระยะต่อมาเมื่อมีความต้องการทางด้านวิศวกรรมศาสตร์เพิ่มมากขึ้น จึงทำให้สถาบันอื่นๆ ได้เริ่มเปิดทำการสอนในสาขาวิศวกรรมศาสตร์ ทำให้ในระยะเวลาต่อมาก็มีสถาบันเพิ่มมากขึ้น ยังผลให้มีเกียร์เพิ่มมากขึ้น และมีความต้องการจะเข้าร่วมในการแข่งขันกีฬาดังกล่าว ทำให้รูปแบบของกีฬา 8 เกียร์ เปลี่ยนไปกลายเป็น”กีฬาเกียร์สัมพันธ์” โดยมีสถาบันทีมีอยู่เดิมซึ่งอาจเปลี่ยนแปลงชื่อไปบ้างและสถาบันใหม่ที่เข้ามาใหม่ ปัจจุบัน มีมหาวิทยาลัยที่เข้าร่วมทั้งหมด 31 มหาวิทยาลัย
การจัดการแข่งขัน
สำหรับการแข่งขันกีฬา 8 เกียร์ (8 Gear) นั้น จัดมาทั้งหมด 14 ครั้ง ก่อนที่จะเปลี่ยนมาเป็นชื่อกีฬาเกียร์สัมพันธ์ เนื่องจากมีสถาบันเข้าร่วมมากยิ่งขึ้น โดยที่ผ่านมาได้มีสถาบันต่างๆเป็นเจ้าภาพจัดงาน ดังนี้
ชี่น-ดวี่นตอนล่าง
ชี่น-ดวี่นตอนล่าง คือบริเวณพื้นที่รอบปากปล่องภูเขาไฟประมาณ 7 ถึง 8 หลุม ตั้งอยู่ทางทิศตะวันตกเฉียงเหนือ 30 กิโลเมตร (20 ไมล์) จากเมืองโมนยวา เขตซะไกง์ ประเทศพม่า
ภูเขาไฟเริ่มเกิดขึ้นในช่วงปลาย สมัยไพลโอซีน และสมัยไพลสโตซีน หลังจากนั้นภูเขาไฟจึงสงบลง (สถาบันสมิธโซเนียนจัดรหัสภูเขาไฟเป็นเลข 275090) จากข้อมูลภูเขาไฟทั่วโลกของสถาบันสมิธโซเนียน บันทึกข้อมูลว่าไม่มีการปะทุของภูเขาไฟในช่วงสมัยโฮโลซีนหรือย้อนหลัง 10,000 ปีจากปัจจุบัน
ประเภทกลุ่มหินที่สำคัญคือ หินบะซอลต์, หินไรโอไลต์, หินเดไซต์ และหินแอนดีไซต์
ปล่องภูเขาไฟสามถึงสี่หลุมมีทะเลสาบ มีหนึ่งหลุมอยู่ทางตะวันออกของแม่น้ำชี่น-ดวี่น ส่วนหลุมที่เหลืออยู่ทางทิศตะวันตก ทะเลสาบทางตะวันออกคือ ตวี่นตอง และทะสาบแห่งอื่น ๆ เช่น ตองปเยาะ, ตวีนมา และเยคา ในทะเลสาบมีสาหร่ายสีเขียวแกมน้ำเงิน สไปรูลินา เจริญเติบโตขึ้น มีการเก็บเกี่ยวทำให้แห้งและขายเป็นยา เมื่อปลายปี พ.ศ. 2557 มีรายงานว่ารัฐบาลพม่ามีแผนที่จะเสนอชื่อทะเลสาบตวี่นตองเพื่อเป็นแหล่งมรดกโลก
มาลีรัตน์ แก้วก่า
นางมาลีรัตน์ แก้วก่า (เกิด 15 ตุลาคม พ.ศ. 2496) อดีตสมาชิกสภาผู้แทนราษฎรจังหวัดสกลนคร และ อดีตสมาชิกวุฒิสภาจังหวัดสกลนคร
ประวัติ
นางมาลีรัตน์ แก้วก่า เกิดเมื่อวันที่ 15 ตุลาคม พ.ศ. 2496 ที่อำเภอเมือง จังหวัดสกลนคร มีชื่อเล่นว่า "ติ๊ก" สำเร็จการศึกษา ระดับปริญญาตรี วิทยาศาสตร์บัณฑิต (เกษตร) จากคณะเกษตรศาสตร์ มหาวิทยาลัยขอนแก่น และ นิติศาสตร์บัณฑิต สาขาวิชานิติศาสตร์ มหาวิทยาลัยสุโขทัยธรรมาธิราช ปริญญาโท ศิลปศาสตรมหาบัณฑิต (รัฐศาสตร์) จาก คณะสังคมศาสตร์ มหาวิทยาลัยเกษตรศาสตร์ ประกาศนียบัตรชั้นสูง หลักสูตรการเมืองการปกครองสำหรับผู้บริหารระดับสูง สถาบันพระปกเกล้า ประกาศนียบัตรหลักสูตรกฎหมายมหาชน มหาวิทยาลัยธรรมศาสตร์
มาลีรัตน์ สมรสกับนายธัญญา ชุนชฎาธาร อดีตผู้นำนักศึกษา 1 ใน 13 กบฏรัฐธรรมนูญ จากเหตุการณ์ 14 ตุลา พ.ศ. 2516 มีบุตรชายหนึ่งคนคือ นายแสงธรรม ชุนชฎาธาร กำลังศึกษาในระดับปริญญาเอก สาขาผู้นำทางเศรษฐศาสตร์ การเมือง และสังคม มหาวิทยาลัยรังสิต เป็นพิธีกรรายการรู้ทันประเทศไทย ร่วมกับ ดร.เจิมศักดิ์ ปิ่นทอง ทาง ASTV ช่อง NEWS1, รายการไทบ้านทันโลก ทาง ASTV ช่อง 4 อีสานดิสคัฟเวอรี่, รายการสองวัยใจตรงกัน ทาง ASTV ช่อง 5 สุวรรณภูมิ และรายการเวทีเสรี ทางไททีวี 2
ชีวิตในวัยเรียน
มาลีรัตน์เคยเข้าร่วมขบวนการนักศึกษาหลังเหตุการณ์ 6 ตุลาคม พ.ศ. 2519 ในเขตเทือกเขาภูพาน จ.สกลนคร ต่อมาหลังการออกประกาศ 66/23 ในสมัยรัฐบาลพลเอกเปรม ติณสูลานนท์ เมื่อปี พ.ศ. 2523 เมื่อบ้านเมืองคลี่คลายได้กลับเข้าเมือง โดยเป็นอาสาสมัครให้กับพรรคการเมือง
งานการเมือง
มาลีรัตน์ลงสมัครรับเลือกตั้งเป็นสมาชิกสภาผู้แทนราษฎร ครั้งแรกในนามพรรคประชาชน ในปี พ.ศ. 2531 แต่ไม่ได้รับเลือก ซึ่งในช่วงที่คณะรักษาความสงบเรียบร้อยแห่งชาติ (รสช.) ยึดอำนาจจาก พลเอกชาติชาย ชุณหะวัณ ในปี พ.ศ. 2534 ได้ลงสมัครรับเลือกตั้งในนามพรรคความหวังใหม่ เมื่อเดือนมีนาคม พ.ศ. 2535 แต่ไม่ได้รับเลือก หลังเหตุการณ์พฤษภาทมิฬ มีการเลือกตั้งใหม่ในนามพรรคชาติพัฒนา เนื่องจากพรรคความหวังใหม่ไม่ส่งลงสมัคร เมื่อเดือนกันยายน พ.ศ. 2535 แต่ไม่ได้รับเลือกอีกครั้ง
หลังจากนั้น ได้ลงสมัคร ส.ส.ในนามพรรคชาติพัฒนาอีกครั้ง เมื่อเดือนกรกฎาคม พ.ศ. 2538 กระทั่งได้รับเลือกตั้งเป็นสมาชิกสภาผู้แทนราษฎร จ.สกลนคร มีผลงานเกี่ยวกับการแก้ไขปัญหาเด็ก เยาวชน และสตรี โดยเฉพาะการจัดตั้งชมรมผู้นำสตรีท้องถิ่น จังหวัดสกลนคร (ปัจจุบันคือ สมาคมผู้นำสตรีท้องถิ่น สกลนคร)
ระหว่างที่ทำหน้าที่ ได้รับรางวัล ผู้หญิงเก่ง สาขานักการเมือง จากสถาบันวิจัยบทบาทหญิงชายและการพัฒนา เมื่อปี พ.ศ. 2545 และได้รับความไว้วางใจจาก ส.ส. และ ส.ว.หญิง เลือกให้ดำรงตำแหน่งประธานชมรมสมาชิกรัฐสภาสตรีไทย เมื่อปี พ.ศ. 2546-2548 บทบาทที่สำคัญ คือ การส่งเสริมให้สตรีเข้ามีส่วนร่วมทางการเมืองโดยจัดการฝึกอบรมให้, การนำร่างพระราชัญญัติคุ้มครองผู้ถูกกระทำจากความรุนแรงในครอบครัว ออกรับฟังความคิดเห็นของประชาชน ใน 4 ภูมิภาค, การร่วมมือกับกรรมกาธิการการสาธารณสุขสภาผู้แทนราษฎร และผู้ทรงคุณวุฒิ ทำการยกร่าง พระราชบัญญัติอนามัยการเจริญพันธุ์ ฯลฯ
ระหว่างดำรงตำแหน่ง ส.ว.เป็นหนึ่งในผู้เข้าร่วมพันธมิตรประชาชนเพื่อประชาธิปไตย ทำการขับไล่ ทักษิณ ชินวัตร ให้ลาออกจากตำแหน่งนายกรัฐมนตรี
เดือนธันวาคม พ.ศ. 2550 ได้ลงสมัครรับเลือกตั้ง ส.ส.ระบบสัดส่วน พรรคมัชฌิมาธิปไตย แต่ไม่ได้รับเลือกตั้ง ต่อมาในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคมัชฌิมาธิปไตย
ปัจจุบัน เป็นนายกสมาคมผู้นำสตรีท้องถิ่น สกลนคร ผู้ประสานงานเครือข่ายผู้หญิงกับรัฐธรรมนูญ และคณะทำงานขบวนผู้หญิงผู้หญิงกับการปฏิรูปการเมือง นอกจากตำแหน่งทางการเมืองแล้ว ยังเป็นกรรมการสมาคมนักเขียนแห่งประเทศไทย กรรมการมูลนิธิรพีพร เพื่อสวัสดิการนักเขียน และ กรรมการมูลนิธิ สุภาว์ เทวกุล ด้วย
แอมโมเนียมไบคาร์บอเนต
แอมโมเนียมไบคาร์บอเนต หรือเรียกว่า ไบคาร์บอเนตออฟแอมโมเนีย, แอมโมเนียมไฮโดรเจนคาร์บอเนต, ฮาร์ตสฮอร์น (hartshorn), or ผงเบกิ่งแอมโมเนีย เป็น เกลือไบคาร์บอเนต ของ แอมโมเนีย
แอมโมเนียมไบคาร์บอเนต สามารถทำให้เกิดได้โดยการผ่าน คาร์บอนไดออกไซด์ เข้าไปในสารละลายแอมโมเนีย จะได้ผงสีขาว ไม่มีกลิ่น ละลายน้ำได้เล็กน้อย  สารละลายของแอมโมเนียม ไบคาร์บอเนตเมื่อสัมผัสกับอากาศหรือโดนความร้อนจะปล่อย  คาร์บอนไดออกไซด์ ออกมามันทำตัวเป็นด่างในปฏิกิริยา  สารละลายทั้งหมดของคาร์บอเนตเมื่อถูกต้มจะสะลายตัวเกิดเป็น คาร์บอนไดออกไซด์ และ แอมโมเนียดังสมการข้างล่างนี้:
ความปลอดภัย
แอมโมเนียมไบคาร์บอเนต ออกฤทธิ์ระคายเคือง ต่อ ผิวหนัง, ตา และระบบหายใจ
วันพิพิธภัณฑ์สากล
วันพิพิธภัณฑ์สากลเปิดโอกาสให้วิชาชีพพิพิธภัณฑ์พบกับสาธารณชนและกระตุ้นเตือนพวกเขาถึงความท้าทายที่พิพิธภัณฑ์เผชิญ ICOM นิยามว่าพิพิธภัณฑ์ คือ สถาบันถาวรไม่แสวงผลกำไรในการบริการต่อสังคมและการพัฒนาสังคม เปิดต่อสาธารณะ อันได้มาซึ่ง อนุรักษ์ วิจัย สื่อสารและจัดแสดงมรดกของมนุษยชาติทั้งที่จับต้องได้และจับต้องไม่ได้ และสิ่งแวดล้อมของมนุษย์เพื่อวัตถุประสงค์การศึกษาค้นคว้าและความบันเทิง ฉะนั้น วันพิพิธภัณฑ์สากลจึงเป็นเวทีเพิ่มความตระหนักของสาธารณะต่อบทบาทของพิพธภัณฑ์ในการพัฒนาสังคมปัจจุบันในระดับนานาชาติ
แก่น
2014 - งานศิลปะในพิพิธภัณฑ์สร้างความเชื่อมโยง
2013 – พิพิธภัณฑ์ (ความทรงจำ + ความสร้างสรรค์ = การเปลี่ยนแปลงทางสังคม)
2012 – พิพิธภัณฑ์ในโลกที่เปลี่ยนแปลง ความท้าทายใหม่ แรงบันดาลใจใหม่
2011 – พิพิธภัณฑ์และความทรงจำ
2010 – พิพิธภัณฑ์เพื่อความกลมเกลียวในสังคม
2009 – พิพิธภัณฑ์และการท่องเที่ยว
2008 – พิพิธภัณฑ์ในฐานะตัวแทนของการพัฒนาและการเปลี่ยนแปลงสังคม
2007 – พิพิธภัณฑ์และมรดกสากล
2005 – พิพิธภัณฑ์และการก้าวสู้วัฒนธรรม
2004 – พิพิธภัณฑ์และมรดกที่จับต้องไม่ได้ (มรดกทางวัฒนธรรมที่จับต้องไม่ได้)
2003 – พิพิธภัณฑ์และเพือน
2002 – พิพิธภัณฑ์และโลกาภิวัตน์
2001 – พิพิธภัณฑ์:การสร้างชุมชน
2000 – พิพิธภัณฑ์เพื่อสันติภาพและความกลมเกลียวในสังคม
1999 – ความพอใจการค้นพบ
1998-1997 – การต่อสู่เพื่อต้านการค้าผิดกฎหมายในทรัพย์สินทางวัฒนธรรม
1996 – การเก็บสะสมวันนี้สำหรับวันพรุ่งนี้
1995 – การตอบรับและความรับผิดชอบ
1994 – เบื้องหลังฉากในพิพิธภัณฑ์
1993 – พิพิธภัณฑ์และคนท้องถิ่น
1992 – พิพิธภัณฑ์และสิ่งแวดล้อม
เอวา แมกซ์
แอแมนดา เอวา โคซี (Amanda Ava Koci; เกิด 16 กุมภาพันธ์ ค.ศ. 1994) หรือชื่อในวงการคือ เอวา แมกซ์ (Ava Max) เป็นนักร้องและนักแต่งเพลงชาวอเมริกัน เป็นที่รู้จักอย่างดีจากซิงเกิลชื่อ "สวีตบัตไซโค" เพลงขึ้นอันดับหนึ่งกว่า 26 ประเทศ เช่น สหราชอาณาจักร, เยอรมนี, ออสเตรีย, สวิตเซอร์แลนด์, สวีเดน และนิวซีแลนด์ รวมถึงติดในสิบอันดับแรกบนชาร์ตบิลบอร์ดฮอต 100 เธอยังออกซิงเกิลชื่อ "โซแอมไอ", "ทอร์น" และ "ซอลต์" ตามมาในปี ค.ศ. 2019 แมกซ์ยังมีทรงผมอันเป็นเอกลักษณ์เฉพาะตัว โดยเธอเรียกสไตล์นี้ว่า "Max Cut"
เซบัสเตียง สกีลาซี
เซบัสเตียง สกีลาซี (Sébastien Squillaci) เกิดวันที่ 11 สิงหาคม ค.ศ. 1980 เป็นนักฟุตบอลชาวฝรั่งเศส ปัจจุบันเล่นกับบัสตียา ในตำแหน่งกองหลัง
ไอศกรีมแท่ง
ไอศกรีมแท่ง หรือภาษาปากว่า ไอติมแท่ง เป็นน้ำหวาน ซึ่งมักเจือสีสังเคราะห์ และแช่ให้แข็งเป็นแท่งพร้อมด้ามสำหรับถือรับประทานได้ ด้ามเช่นว่านั้นอาจเป็นไม้หรือวัสดุอื่น เช่น พลาสติก และที่ปราศจากด้ามเลยก็มี เช่น เสียบในซองพลาสติก (plastic sleeve) แทน
ศัพท์
ในภาษาอังกฤษ คำทั่วไปสำหรับเรียกไอศกรีมแท่ง คือ ice pop หรือ freezer pop
ในสหรัฐอเมริกาและบ้านใกล้เรือนเคียง เช่น แคนาดา เรียกไอศกรีมแท่งว่า "popsicle" ตามไอศกรีมแท่งยี่ห้อ "พ็อปซีเคิล" (Popsicle) ซึ่งเป็นบ่อเกิดแห่งไอศกรีมแท่งทั้งปวง และในสหราชอาณาจักรว่า ice lolly, lolly ice หรือ ice lollipop ส่วนในประเทศไอร์แลนด์ว่า "freeze pop" และในบางภูมิภาคของประเทศออสเตรเลียว่า "ice block"
ในประเทศนิวซีแลนด์เรียกว่าไอศกรีมแท่งว่า "icy pole" ด้วยเหตุผลทำนองเดียวกับสหรัฐอเมริกา คือ ได้รับอิทธิพลจากไอศกรีมแท่งยี่ห้อ "ไอซีโพล" (Icy Pole)
สำหรับไอศกรีมแท่งแบบเสียบในซองพลาสติกนั้น ภาษาอังกฤษเรียก "ice pop", "freezer pop" หรือ "freezie"
สำหรับในประเทศไทยไอศกรีมแท่งแบบโบราณนั้นจะเรียกว่า "ไอติมหลอด"
ประวัติ
มีบันทึกว่า ไอศกรีมแท่งนั้นเกิดขึ้นเป็นครั้งแรกใน ค.ศ. 1905 เมื่อแฟร็งก์ เอ็ปเพอร์สัน (Frank Epperson) เด็กชายวัยสิบเอ็ดปีชาวนครซานฟราสซิสโกคนหนึ่ง ลืมแก้วบรรจุน้ำผสมผงโซดาเสียบแท่งไม้กวนอาหารทิ้งไว้ที่ชานหลังบ้าน พอตกดึก อุณหภูมิลดลง ครั้นรุ่งเช้า เอ็ปเพอร์สันนึกขึ้นได้ และกลับไปหลังบ้านเพื่อจะนำน้ำโซดานั้นมาดื่ม แต่พบว่า น้ำในแก้วแข็งตัวเสียแล้ว เขาจึงนำแก้วดังกล่าวผ่านน้ำร้อนชั่วประเดี๋ยวเพื่อให้น้ำแข็งเลื่อนหลุดจากแก้วได้เขาจึงได้โซดาแท่งมารับประทาน
ต่อมาใน ค.ศ. 1922 นักผจญเพลิงในเมืองโอกแลนด์ (Oakland) จัดงานลีลาศกัน ครั้งนั้นได้เลี้ยงน้ำหวานแท่งทำนองเดียวกับโซดาแท่งของเด็กชายเอ็ปเพอร์สันด้วย ในปีถัดมา เอ็ปเพอร์สันจึงจดสิทธิบัตรของหวานดังกล่าว ใช้ชื่ออย่างเป็นทางการว่า "ไอศกรีมแช่แข็งเสียบไม้" (frozen ice on a stick) และตั้งยี่ห้อโดยเอาชื่อตนประสมเข้าไปว่า "ไอศกรีมแท่งเอ็ปซีเคิล" หรือ "เอ็ปซีเคิลไอซ์พ็อป" (Epsicle ice pop) ต่อมาเขาจึงกร่อนยี่ห้อลงเหลือ "พ็อปซีเคิล" (Popsicle) โดยกล่าวว่า บุตรเขามักเรียกมันสั้น ๆ เช่นนั้นไอศกรีมแท่งของเอ็ปเพอร์สันได้รับความนิยมเป็นอันมาก ถึงขนาดที่ต่อมา ยี่ห้อของเขาได้รับการบรรจุในพจนานุกรมว่า สามารถหมายถึงไอศกรีมแท่งทั่วไป ๆ ได้ไม่ว่ายี่ห้ออะไร สองสามปีให้หลัง เอ็ปเพอร์สันขายสิทธิในยี่ห้อ "พ็อปซีเคิล" ให้แก่บริษัทโจโล (Joe Lowe Company) จากนครนิวยอร์ก
การบริโภค
ในสหรัฐอเมริกา มีสถิติว่า ผู้คนรับประทานไอศกรีมแท่งมากกว่าหนึ่งพันล้านแท่งต่อหนึ่งปี ในประเทศดังกล่าว มีไอศกรีมแท่งให้เลือกมากกว่าสามสิบรส และผลสำรวจปรากฏว่า รสยอดนิยมเสมอมาคือ รสส้ม
แต่บริษัทพ็อปซีเคิลว่า ตนขายผลิตภัณฑ์ได้มากกว่าสองพันล้านแท่งต่อหนึ่งปี และที่ขายดีที่สุดคือ รสเชอร์รี
อนึ่ง นอกจากหาซื้อรับประทานได้ตามร้านรวงทั่วไปแล้ว ยังสามารถประกอบไอศกรีมแท่งเองได้โดยประสมน้ำผลไม้หรือเครื่องดื่มอื่น ๆ ใส่ภาชนะไม้เสียบแช่จนแข็ง ปัจจุบัน มีอุปกรณ์สำเร็จรูปสำหรับประกอบไอศกรีมแท่งเองขายอยู่มากมายในท้องตลาด
สถิติโลก
ใน ค.ศ. 1997 ชาวเนเธอร์แลนด์ผลิตไอศกรีมแท่งสูงหกร้อยสี่สิบเซนติเมตร และได้รับการบันทึกลงบันทึกสถิติโลกกินเนสส์ (Guinness Book of World Records) ว่าเป็นไอศกรีมแท่งที่สูงที่สุดในโลก ต่อมาในวันที่ 22 มิถุนายน ค.ศ. 2005 บริษัทสแน็ปเปิล (Snapple) พยายามทำลายสถิติเช่นว่าโดยหมายจะผลิตไอศกรีมแท่งสูงเจ็ดร้อยหกสิบสองเซนติเมตรกลางนครนิวยอร์ก แต่น้ำหวานสิบเจ็ดตันกับห้าร้อยกิโลกรัมที่อุตส่าห์นำมาแต่เมืองเอดิสัน รัฐนิวเจอร์ซีย์ และแช่แข็งเอาไว้นั้น ละลายรวดเร็วกว่าที่คาดหมาย บริษัทดังกล่าวจึงไม่อาจสร้างสถิติใหม่ของโลกได้
นานะ มิซูกิ
นานะ มิซูกิ หรือชื่อจริง (เป็นนักพากย์และนักร้องชื่อดังชาวญี่ปุ่น เกิดเมื่อวันที่ 21 มกราคม ค.ศ. 1980 ที่เมืองนีฮามะ จังหวัดเอฮิเมะ ประเทศญี่ปุ่น สังกัดค่ายซิกม่าเซเว่น (งานพากย์) และคิงเรคคอร์ดส (งานเพลง)
ประวัติ
นานะ มิซูกิ เริ่มมีชื่อเสียงจากการเป็นนักพากย์ โดยมีผลงานเรื่องแรกคือบทของ คาโดคุระ จิซาโตะ จากเกม NOëL ~La neige~ และเริ่มมีแฟนคลับเพิ่มมากขึ้น โดยเธอได้รับรางวัล Best Musical Performance จากเพลง Justice to Believe (เพลงประกอบเกมไวลด์อาร์มส 5) ในงานประกาศผลรางวัลนักพากย์ยอดเยี่ยมแห่งปี (Seiyu Awards) ครั้งที่ 1 ปัจจุบันมิซูกิได้พากย์เสียงตัวละครจากการ์ตูนและเกมมาแล้วมากมายหลายเรื่อง ตัวละครที่รู้จักกันดี เช่น เฟท เทสทารอซซ่า จาก สาวน้อยจอมเวทนาโนฮะ เป็นต้น
สำหรับด้านงานเพลง มิซูกิ เป็นนักร้องในสังกัดของคิงเรคคอร์ดส ซึ่งงานเพลงของเธอส่วนใหญ่มักประสบความสำเร็จ ขึ้นชาร์ตโอริกอนในอันดับสูง ๆ แทบทุกครั้ง นอกจากนี้เธอยังเป็นนักพากย์คนที่ 2 ต่อจาก เฮกิรุ ชีนะ ที่มีโอกาสได้เปิดการแสดงคอนเสิร์ตที่นิปปอนบุโดคัง ซึ่งถือเป็นสถานที่อันทรงเกียรติแห่งหนึ่งของญี่ปุ่นอีกด้วย โดยส่วนใหญ่แล้ว แฟน ๆ จะพูดถึงนานะในมุมของนักร้องมากกว่านักพากษ์เสียมากกว่า ตั้งแต่Single Innocent Starter เป็นต้นมา Single ส่วนใหญ่ นานะก็จะเป็นคนแต่งเนื้อร้องเองเกือบทั้งหมด นอกจากนี้ตั้งแต่อัลบั้ม Hybrid Universe เป็นต้นมา จะมีเพลงที่นานะเป็นผู้แต่งทั้งเนื้อร้องและทำนองรวมอยู่ด้วย จึงเป็นอีกเหตุผลหนึ่ง ที่เธอถูกยกย่องให้เป็นนักร้องอย่างเต็มตัว ต่างกับนักพากษ์คนอื่น ๆ ที่จะมีนักแต่งเพลง แต่งมาให้อยู่แล้ว
นานะ มิซูกิ เป็นนักพากษ์คนแรกและคนเดียว (ในปัจจุบัน) ที่สามารถส่งผลงานเพลงประเภท Single และ Album ขึ้นสู่อันดับ 1 ของOricon Chartได้สำเร็จ โดยประเภท Single คือ Single Phantom Minds และประเภทอัลบั้มได้แก่ Ultimate Diamond นอกจากนี้ เธอยังทำสถิติศิลปินยอดขาย Blu-ray Disc มากกว่า 1 หมื่นแผ่นเป็นคนแรกได้อีกด้วย (Blu-ray Disc : Mizuki Nana Live Fighter RedxBlue) ส่วน Blu-ray Disc ของ Live DiamondxFever ก็ทำยอดขายไป13,000แผ่นในสัปดาห์แรก และขึ้นสู่อันดับ1 ของOricon Chartได้สำเร็จ และอัลบั้มล่าสุดอัลบั้มที่ 8 Impact Exciter ถึงแม้จะไม่สามารถขึ้นสู่อันดับ1ของOricon Weekly Chartได้ แต่ก็ทำยอดขายเพิ่มขึ้นจากอัลบั้มก่อนได้กว่า2หมื่นชุด ทำให้ยอดขายอัลบั้มของเธอ พึ่งสูงขึ้นไปถึง 93,364ชุด ภายใน1สัปดาห์ และสามารถทำยอดขายขึ้นไปถึง 114,843 ชุดใน1เดือน นอกจากนี้ ยังสามารถขึ้นเป็นอันดับ 7 ของเดือนได้อีกด้วย
เธอได้รับเชิญให้ไปร่วมในรายการ NHK Kouhaku Uta Gassen หรือที่รู้จักกันในชื่อ "เทศกาลงานเพลงขาวแดง"ในวันที่31 ธันวาคม 2009 รายการดังกล่าว คือรายการเพลงถ่ายทอดสดในวันส่งท้ายวันปีใหม่ที่มีผู้ชมมากที่สุดในญี่ปุ่น ศิลปินที่จะถูกรับเชิญร่วมงานนี้ ก็ล้วนเป็นศิลปินที่มีชื่อเสียงเท่านั้น ซึ่งเธอเป็นนักพากย์และศิลปินสายAnisong คนแรกที่ได้เข้าร่วมในรายการดังกล่าว
นานะ มิซูกิ ได้พากษ์เสียงให้กับ Mascotประจำ Microsoft's Japanese Windows7 "OS-tan" นานามิ มาโดเบะ (nanami madobe) ซึ่งชื่อของมาสคอตนี้ เมื่อแปล จะได้ความหมายว่า Mado/Madobe = Window และ Nana = 7 (Seven) ซึ่งชื่อของนานะ มิซูกิ นานะก็หมายถึงเลข 7 เช่นกัน
ใน Heartcatch Precure สึโบมิ ตัวเอกของเรื่อง ที่นานะเป็นผู้พากย์ จะมีหมายเลข 7อยู่บนหลังเสื้อไปรเวท ซึ่งหมายถึง Precure ซีรีส์ลำดับที่ 7 หรืออาจจะหมายถึง 7 ที่มาจากชื่อของนานะก็ได้เช่นกัน
นานะ มิซูกิ เป็นศิลปินสาย Anisong คนแรก และเป็นศิลปินหญิงเดี่ยวคนที่ 8 ของญี่ปุ่นที่สามารถจัดคอนเสิร์ตเดี่ยวที่โตเกียวโดม โดยคอนเสิริ์ต MIZUKI NANA LIVE CASTLE 2011 ที่จัดที่โตเกียวโดมระหว่างวันที่ 3-4 ธ.ค. 2554 มีผู้ชมรวมทั้งหมด 8 หมื่นคน
แหล่งข้อมูลอื่น
1980
ประเทศจอร์แดนในเอเชียนเกมส์ 2010
ประเทศจอร์แดน เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) จะจัดขึ้นที่ เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12 พฤศจิกายน ถึง 27 พฤศจิกายน พ.ศ. 2553